钦定古今图书集成/理学汇编/文学典/第058卷 > 邵谒
## 钦定古今图书集成/理学汇编/文学典/第058卷 > 邵谒

按《广东通志》：“谒，翁源人，少贫，为县吏令。有客至，曰：‘使
搘床’。谒不应，颐指之，三谒又不应。令怒骂，谒瞪视曰：
‘咄！吏岂供汝搘床者耶？大丈夫安能俯为人役！且读
书干禄，何难也’！令益怒，厉声曰：‘狗胥敢尔’！令左右曳
杖之，谒不为动，掉臂而出，握刀截髻，著县门矢曰：‘倘
学不成，有如发’！”发愤读书，昼夜不辍。筑室水中，距县
十里许。平居双鬓蓬然，如里中儿，亲友多笑之，谒不
少沮。久之，博通经史百家，束发苦吟，尤工古调。学既
成，为有司所举，赴京，隶国子。声华煌煌荐绅间。然刚
躁忤世，为诗多刺时事，以是竟不第。温庭筠榜其作
三十馀篇，以振公论。后甫释褐而卒。有诗集传世。岭
南诗家张文献后称“卲谒”云。